Fórum - Zelig - Vélemények
12. Norbitzki (2020-04-17 23:02.55)
Le a kalappal a megvalósítás előtt, nem tudom mennyire bonyolult így összevágni és elkészíteni egy mozit, de tényleg úgy mozogtak az emberek, és olyan volt az összhatás, mint a régi fekete-fehér ősfilmekben. Komoly, már-már érdekes témát boncolgatunk Woody Allen stílusban, az átlagosnál jóval kevesebb nevetéssel, legalább is ami engem illet. Alapvetően nagyon kedvelem és tisztelem a munkáit, de olykor nem tudom, hogy művészi amit látok, vagy szimplán egy rendező próbálkozása, ami nem működik..de sebaj, kipróbálta. A Zelig esetében is ezt éreztem: nagyon kreatív a megvalósítás, de mintha annyi energiát ölne bele, hogy közben a szórakoztatás, az élvezetek elmaradnak. Egyedi darab, tetszett is, meg nem is, így hát közepes. És fix, hogy még egyszer nem állnék neki!
11. Emmersson (2018-01-22 09:59.49)
Az egyik legjobb Woody Allen film!
10. Emylio (2016-06-03 10:55.29)
Néha olyan volt, mintha a Benny Hill Show-t nézném, néha meg olyan, mintha egy Rejtő regénybe csöppentem volna. Jót mulattam.
9. Mozsika (2014-02-20 22:06.07)
Bocsánat de nem tudom hová tenni. Maga az alapsztori az valami fenomenális pedig!
Adott egy férfi: egy dologra vágyik, hogy szeressék. és bármire képes érte, véleményét , személyiségét úgy változtatja, mint egy kaméleon. De mégis: mint ha két ember lenne benne: az egyik szeretné hogy szeressék, a másik pedig inkább elbújik a tömeg névtelenségében. Néha én is így vagyok magammal, de szerintem mindenkiben megvan ez az ambivalencia, max nem olyan virtuóz szinten, mint Leonard Zeligben.
Többször is sikerült felnevetnem, márpedig Woody humora valahogy nem sűrűn jön át: Amikor ázsiai férfi mellet fekszik a kórházban és maga is ázsiai lesz, vagy amikor néger lesz belőle, de a legjobb jelenet: Zelig görög étterembe megy randizni, a randi végére pedig elgörögösödik.... :D
Ami nálam a negatívum az az, amit itt mindenki dícsér: a küllem. Valahogy rohadtul nem tudtam azonosulni ezzel a dokumentarista kivitellel. És ez jelentősen lerontotta az egészet.
Ha kétszer lehetne osztályozni , akkor ötös és egyes lenne. Így összességében hármas
8. Gyorkos (2013-08-04 21:58.08)
A film technikai kivitelezése 5 csillagos! (A 20-as évekbeli felvételek, zenék, táncok, jelenetek, zseniális) A zsidó asszimilációt körüljáró téma kifejtése a W. A-től megszokott humoros stílusban 4 csillag. A történet viszont lapos, zsibbasztó és unalmas. A szereplők nem karakterek, csak alakok, kivéve talán a doktornőt. Összességében mégcsak nemis erős közepes, csak három csillag.
7. Convar (2011-06-07 01:48.34)
Na igen, ez egy elég fura darab Woodytól. Kissé túlzottan is, mert ez nálam már az élvezhetőség rovására ment :) Számomra olyan 10/7 a film, de a képi megvalósításra külön 10/10-et adok.
6. Hopkins (2009-11-23 15:19.31)
Nekem nem tetszett ez az áldokumentarista stílus, a régi filmek hangulatát sem szeretem, és mivel Woody Allen-t sem kedvelem (okos ürge, van humora is, de engem vmiér kicsit irritál), ezért nekem unalmas volt annak ellenére hogy vmi 75 perces szösszenet volt. Elismerésre méltó hogy milyen hitelesen csinálták meg a mozit, de nekem nem jött be.
5. Mangilla (2009-10-11 22:36.19)
Ez talán Allen legabszurdabb filmje - az ötlet zseniális, mint ahogyan a megvalósítása is dokumentumfilmeket megszégyenítően profi.
Poénok is vannak, de igazából a mondanivalója elég komoly.
Összességében nem lett a kedvencem - talán kicsit túl sok volt a '30-as évekből, a "Kaméleon-tácból", és más őrültségekből :P
Mindenesetre melegen ajánlott darab, de főleg a különleges filmek, valamint Woody rajongóinak.
4. DavidVilla (2009-09-20 11:58.04)
Woody Allennek megvan az az előnye,hogy ha ránéz az ember,máris röhögnie kell,mindegy mit csinál.Én nagyon szeretem a sajátos humorát.Ez a film olyan élethűen van megvalósitva,hogy az ember néha még el is hiszi,hogy létezett ez a Kaméleon.Annyira kellemesen eltúlzott humorú,hogy nem lehet nem szeretni.
Leonard Zelig eltűnt.Ezen a képen egy mexikói zenekar tagjaként vélték felfedezni.:DDD
3. Klimt (2009-02-01 18:13.12)
Hát... ez nagyon jó volt!
2. Az utolso szamuráj (2008-08-25 12:27.44)
Történet egy férfiról,aki képes alkalmazkodni bármilyen környezethez...beleolvad,mint a kaméleon.
Fordulatos,ötletes,gunyoros és nem utolsósorban groteszk darab,melynek dokumentumfilmes megvalósitása csak erősiti a szórakozást.A magam részéről egyik kedvencem.
1. Orson (2008-08-02 13:01.45)
Woody ezen filmje nem tartozik nálam a legjobbak közé, de ennyire zseniális megvalósítást talán csak ő tud kitalálni. Az egész dokumentumfilmes forma amúgy tökéletes, szerkesztésileg, technikailag. A filmben pedig annyi ötlet van, hogy képtelenség felsorolni, sőt, elsőre megjegyezni is.
Vélemények Norbitzki, 2020-04-17 23:02 12 hsz
Zelig adatlap
Eredeti cím: Zelig
Szereplők: Woody Allen, Mia Farrow, John Buckwalter, Marvin Chatinover, Stanley Swerdlow...
- Mia Farrow - Vélemények
- Gordon Willis - Vélemények